રિતિક 10 વર્ષ પછી પણ નવાઝુદ્દીન ના બની શકે આવું કહેવું છે ડાયરેક્ટરની ટોપી પહેરેલા સોહેલ ખાનનું . સોહેલ ખાનની ફિલ્મ ફ્રિકી અલી રિલીઝ થવા જઈ રહી છે . આ ફિલ્મમાં નવાઝુદ્દીન સિદ્દીકી અને એમી જેક્શન મુખ્ય રોલમાં છે . સલમાન ખાન અને સોહેલ ખાન જોરશોરથી ફિલ્મના પ્રોમોશનમાં લાગી ગયા છે . હાલમાં જ દુબઇમાં ફિલ્મનું પ્રોમોશન કરતા સોહેલ ખાને નવાઝુદ્દીન સિદ્દીકીના ખુબ જ વખાણ કર્યા . આ વાતમાં કોઈ જ શંકા નથી કે બધા જ ડાયરેક્ટરની જેમ સોહેલ ખાન પણ નવાઝુદ્દીન સિદ્દીકીના કામથી ખુબ જ પ્રભાવિત થયા છે . પરંતુ વાત વાતમાં તેમને રિતિક રોશન પર પણ કમેન્ટ કરી નાખી . સોહેલ ખાને કહ્યું કે નવાઝુદ્દીન સિદ્દીકીમાં ગજબનું ટેલન્ટ છે . નવાઝુદ્દીન ઈચ્છે તો 3 વર્ષમાં મહેનત કરીને એવું કરી શકે છે જે રિતિક રોશન કરે છે . પરંતુ રિતિક 10 વર્ષ સુધી મહેનત કરી લે તો પણ નવાઝુદ્દીન ના બની શકે . આ વાત તો બધા જ જાણે છે કે રિતિક અને સલમાન વચ્ચે કઈ જ બરાબર નથી ચાલી રહ્યું . સલમાન ખાન પણ રિતિક પર કમેન્ટ કરવાનું ચુકતા નથી . પરંતુ સોહેલ ખાનની આ કમેન્ટ પર રિતિક શુ જવાબ આપે છે જે જોવાનું રસપ્રદ રહશે .